CELEX: 32020R1318
Language: sl
Date: 2020-09-22 00:00:00
Title: Izvedbena uredba Komisije (EU) 2020/1318 z dne 22. septembra 2020 o spremembi izvedbenih uredb (EU) 2020/21 in (EU) 2020/194 glede datumov začetka uporabe v odziv na pandemijo COVID‐19

23.9.2020   
               
               
                  SL
               
               
                  Uradni list Evropske unije
               
               
                  L 309/4
               
            
         IZVEDBENA UREDBA KOMISIJE (EU) 2020/1318
         z dne 22. septembra 2020
         o spremembi izvedbenih uredb (EU) 2020/21 in (EU) 2020/194 glede datumov začetka uporabe v odziv na pandemijo COVID‐19
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (EU) št. 904/2010 z dne 7. oktobra 2010 o upravnem sodelovanju in boju proti goljufijam na področju davka na dodano vrednost (1) ter zlasti točk (a), (b) in (c) člena 47l Uredbe,
         ob upoštevanju naslednjega:
         
                     (1)
                  
                  
                     Izvedbena uredba (EU) št. 79/2012 (2) določa podrobna pravila za izvajanje nekaterih določb Uredbe (EU) št. 904/2010 o upravnem sodelovanju in boju proti goljufijam na področju davka na dodano vrednost. V skladu s točko (d) člena 7(2) Izvedbene uredbe (EU) št. 79/2012, kakor je bila spremenjena z Izvedbeno uredbo (EU) 2020/21 (3), mora Komisija dati spletni portal na voljo državam članicam, ki se odločijo, da bodo od 1. januarja 2021 med drugim objavile davčne stopnje, ki se uporabljajo za dobavo blaga in opravljene storitve iz drugega odstavka člena 47g Uredbe (EU) št. 904/2010.
                  
               
                     (2)
                  
                  
                     Izvedbena uredba Komisije (EU) št. 815/2012 (4) določa pravila za uporabo Uredbe (EU) št. 904/2010 glede posebnih ureditev za davčne zavezance, ki nimajo sedeža in opravljajo telekomunikacijske storitve, storitve oddajanja ali elektronske storitve za osebe, ki niso davčni zavezanci. Izvedbena uredba (EU) št. 815/2012 se razveljavi in nadomesti z učinkom od 1. januarja 2021 z Izvedbeno uredbo Komisije (EU) 2020/194 (5), da se upošteva razširjeno področje uporabe posebnih ureditev za davčne zavezance, ki opravljajo storitve za osebe, ki niso davčni zavezanci, prodajajo blago na daljavo in opravljajo nekatere domače dobave blaga. Vendar se za predložitev in popravke obračunov DDV v zvezi z opravljanjem storitev, zajetih s katero koli od obeh posebnih ureditev iz Izvedbene uredbe (EU) št. 815/2012, ki so bile opravljene pred 1. januarjem 2021, navedena uredba še naprej uporablja do 10. februarja 2024. S tem naj bi se zagotovilo, da se sedanji mehanizem popravkov še naprej uporablja za dobave, opravljene pred 1. januarjem 2021. Popravki obračunov DDV se lahko izvedejo v treh letih od datuma, na katerega je bilo treba predložiti prvotni obračun.
                  
               
                     (3)
                  
                  
                     Navedene spremembe naj bi odražale razširitev posebnih ureditev iz poglavja 6 naslova XII Direktive Sveta 2006/112/ES (6) z direktivama Sveta (EU) 2017/2455 (7) in (EU) 2019/1995 (8) ter ustrezne spremembe Uredbe (EU) št. 904/2010 z Uredbo Sveta (EU) 2017/2454 (9).
                  
               
                     (4)
                  
                  
                     Kriza zaradi izbruha COVID-19, ki močno vpliva na vse države članice in jih obvezuje, da na nacionalni ravni sprejmejo takojšnje prednostne ukrepe in prerazporedijo vire na druga področja, nekaterim državam članicam povzroča težave pri dokončanju potrebnih sistemov IT za izvajanje in uporabo teh sprememb od 1. januarja 2021. Zato sta bila datuma začetka uporabe sprememb poglavja 6 naslova XII Direktive 2006/112/ES in Uredbe (EU) št. 904/2010 s Sklepom Sveta (EU) 2020/1109 (10) in Uredbo Sveta (EU) 2020/1108 (11) odložena za šest mesecev, in sicer do 1. julija 2021.
                  
               
                     (5)
                  
                  
                     Da bi se izvedbeni uredbi (EU) 2020/21 in (EU) 2020/194 začeli uporabljati na isti datum kot spremenjene določbe poglavja 6 naslova XII Direktive 2006/112/ES in Uredbe (EU) št. 904/2010, bi se morali navedeni izvedbeni uredbi uporabljati od 1. julija 2021.
                  
               
                     (6)
                  
                  
                     Pojasniti je treba tudi, da se informacije, ki jih mora predložiti posrednik ob registraciji v polju 21 stolpca E Priloge I k Izvedbeni uredbi (EU) 2020/194, nanašajo le na morebitne prejšnje identifikacijske številke, ki so tej osebi omogočale, da deluje kot posrednik.
                  
               
                     (7)
                  
                  
                     Izvedbeni uredbi (EU) 2020/21 in (EU) 2020/194 bi bilo zato treba ustrezno spremeniti.
                  
               
                     (8)
                  
                  
                     Ukrepi iz te uredbe so v skladu z mnenjem Stalnega odbora za upravno sodelovanje –
                  
               SPREJELA NASLEDNJO UREDBO:
         
            Člen 1
            Spremembi Izvedbene uredbe (EU) 2020/21
            Izvedbena uredba (EU) 2020/21 se spremeni:
            
                        (1)
                     
                     
                        člen 1 se nadomesti z naslednjim:
                        
                           „Člen 1
                           Točka (d) člena 7(2) Izvedbene uredbe (EU) št. 79/2012 se nadomesti z naslednjim:
                           
                                       ‚(d)
                                    
                                    
                                       od 1. julija 2021 davčnih stopenj, ki se uporabljajo za dobavo blaga in opravljene storitve v skladu s posebnima ureditvama iz poglavja 6 naslova XII Direktive 2006/112/ES iz drugega odstavka člena 47g Uredbe (EU) št. 904/2010.‘“;
                                    
                                 
                     
                  
                        (2)
                     
                     
                        v členu 2 se drugi odstavek nadomesti z naslednjim:
                        „Uporablja se od 1. julija 2021.“
                     
                  
         
            Člen 2
            Spremembe Izvedbene uredbe (EU) 2020/194
            Izvedbena uredba (EU) 2020/194 se spremeni:
            
                        (1)
                     
                     
                        člen 7 se nadomesti z naslednjim:
                        
                           „Člen 7
                           Razveljavitev
                           Izvedbena uredba (EU) št. 815/2012 se razveljavi z učinkom od 1. julija 2021.
                           Vendar se za predložitev in popravke obračunov DDV v zvezi z opravljanjem storitev, zajetih s katero koli od obeh posebnih ureditev iz Izvedbene uredbe (EU) št. 815/2012, ki so bile opravljene pred 1. julijem 2021, navedena izvedbena uredba še naprej uporablja do 10. avgusta 2024.“;
                        
                     
                  
                        (2)
                     
                     
                        v členu 8 se drugi odstavek nadomesti z naslednjim:
                        „Uporablja se od 1. julija 2021.“;
                     
                  
                        (3)
                     
                     
                        Priloga I se spremeni:
                        
                                    (a)
                                 
                                 
                                    polje 21 stolpca E se nadomesti z naslednjim:
                                    „številke posrednika, ki jih dodeli država članica identifikacije v skladu s členom 369q(2) Direktive 2006/112/ES, če je oseba že prej delovala kot posrednik“;
                                 
                              
                                    (b)
                                 
                                 
                                    opomba 13 se nadomesti z naslednjim:
                                    
                                                „(13)
                                             
                                             
                                                Datum začetka uporabe ureditve je enak datumu iz polja 19 stolpca D, v primeru predhodne registracije v skladu s tretjim odstavkom člena 2 Izvedbene uredbe Sveta (EU) 2019/2026 pa ne more biti zgodnejši od 1. julija 2021.“
                                             
                                          
                              
                  
         
            Člen 3
            Začetek veljavnosti
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 22. septembra 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 268, 12.10.2010, str. 1.
         
            (2)  Izvedbena uredba Komisije (EU) št. 79/2012 z dne 31. januarja 2012 o določitvi podrobnih pravil za izvajanje nekaterih določb Uredbe Sveta (EU) št. 904/2010 o upravnem sodelovanju in boju proti goljufijam na področju davka na dodano vrednost (UL L 29, 1.2.2012, str. 13).
         
            (3)  Izvedbena uredba Komisije (EU) 2020/21 z dne 14. januarja 2020 o spremembi Izvedbene uredbe (EU) št. 79/2012 o določitvi podrobnih pravil za izvajanje nekaterih določb Uredbe Sveta (EU) št. 904/2010 o upravnem sodelovanju in boju proti goljufijam na področju davka na dodano vrednost (UL L 11, 15.1.2020, str. 1).
         
            (4)  Izvedbena uredba Komisije (EU) št. 815/2012 z dne 13. septembra 2012 o določitvi podrobnih pravil za uporabo Uredbe Sveta (EU) št. 904/2010 glede posebnih ureditev za davčne zavezance, ki nimajo sedeža in opravljajo telekomunikacijske storitve, storitve oddajanja ali elektronske storitve za osebe, ki niso davčni zavezanci (UL L 249, 14.9.2012, str. 3).
         
            (5)  Izvedbena uredba Komisije (EU) 2020/194 z dne 12. februarja 2020 o določitvi podrobnih pravil za uporabo Uredbe Sveta (EU) št. 904/2010 glede posebnih ureditev za davčne zavezance, ki opravljajo storitve za osebe, ki niso davčni zavezanci, prodajajo blago na daljavo in opravljajo nekatere domače dobave blaga (UL L 40, 13.2.2020, str. 114).
         
            (6)  Direktiva Sveta 2006/112/ES z dne 28. novembra 2006 o skupnem sistemu davka na dodano vrednost (UL L 347, 11.12.2006, str. 1).
         
            (7)  Direktiva Sveta (EU) 2017/2455 z dne 5. decembra 2017 o spremembi Direktive 2006/112/ES in Direktive 2009/132/ES v zvezi z nekaterimi obveznostmi glede davka na dodano vrednost, ki veljajo za opravljanje storitev in prodajo blaga na daljavo (UL L 348, 29.12.2017, str. 7).
         
            (8)  Direktiva Sveta (EU) 2019/1995 z dne 21. novembra 2019 o spremembi Direktive 2006/112/ES glede določb v zvezi s prodajo blaga na daljavo in nekaterimi domačimi dobavami blaga (UL L 310, 2.12.2019, str. 1).
         
            (9)  Uredba Sveta (EU) 2017/2454 z dne 5. decembra 2017 o spremembi Uredbe (EU) št. 904/2010 o upravnem sodelovanju in boju proti goljufijam na področju davka na dodano vrednost (UL L 348, 29.12.2017, str. 1).
         
            (10)  Sklep Sveta (EU) 2020/1109 z dne 20. julija 2020 o spremembi direktiv (EU) 2017/2455 in (EU) 2019/1995 glede datumov prenosa in začetka uporabe v odziv na pandemijo COVID-19 (UL L 244, 29.7.2020, str. 3).
         
            (11)  Uredba Sveta (EU) 2020/1108 z dne 20. julija 2020 o spremembi Uredbe (EU) 2017/2454 glede datumov začetka uporabe v odziv na pandemijo COVID-19 (UL L 244, 29.7.2020, str. 1).